---
# System prepended metadata

title: Srečno zaporedje

---

# Srečno zaporedje

Ana je listke, na katerih so napisana medsebojno različna cela števila, skrbno razporedila svoje srečno zaporedje $a_1$, $a_2$, $\ldots$, $a_n$.  Nagajivi bratec Bojan ji listke povsem premeša, tako da nastane zaporedje $b_1$, $b_2$, $\ldots$, $b_n$.  Ker je listkov zelo veliko, bi Ani njihovo ponovno razporejanje vzelo preveč časa, zato ji pomagaj s programom, ki za vsak $i \in \{1, \ldots, n\}$ pove, na katerem mestu v Aninem prvotnem zaporedju se nahaja število $b_i$.

## Vhod

Vsa števila na vhodu so cela, števila v isti vrstici pa so med seboj ločena s po enim presledkom.

Prva vrstica vsebuje število $n$, druga vsebuje zaporedje medsebojno različnih celih števil $a_1$, $a_2$, $\ldots$, $a_n$, tretja pa zaporedje medsebojno različnih celih števil $b_1$, $b_2$, $\ldots$, $b_n$. Vsako število v prvem zaporedju nastopa tudi v drugem zaporedju in obratno. Vsi členi zaporedij pripadajo intervalu $[-10^9$, $10^9]$.

## Izhod

Izpiši $n$ vrstic.  V $i$-ti vrstici (za $i \in \{1, \ldots, n\}$) izpiši položaj (zaporedno številko) števila $b_i$ v zaporedju $a_1$, $a_2$, $\ldots$, $a_n$.

## Omejitve vhoda

* (50 točk) $n \in [1$, $1000]$.
* (50 točk) $n \in [1$, $5 \cdot 10^5]$.

## Primer

### Vhod

```
5
42 -17 30 10 -9
10 42 -9 30 -17
```

### Izhod

```
4
1
5
3
2
```
